CSATLAKOZÁSI SZÁNDÉKNYILATKOZAT
A KÖZÉP-EURÓPAI SZENIOR EGYETEMEK HÁLÓZATÁHOZ

A Neumann János Egyetem (6000 Kecskemét, Izsáki út 10., képviseli: Dr. habil. Fülöp Tamás rektor), mint kezdeményező és alapító tag, valamint a 
· intézmény neve
· címe
· képviselője, elérhetősége
egyetértésben 
aktív idősödést támogató kezdeményezésével, aláírásunkkal fejezzük ki csatlakozási és szakmai együttműködési szándékunkat a Közép-Európai Szenior Egyetemek Hálózata szövetséghez.
1. A Közép-Európai Szenior Egyetemek Hálózata Szövetség (továbbiakban: Hálózat) felsőoktatási intézmények, szervezetek, testületek és magánszemélyek szakmai partnerségre alapuló szakmai közössége.

2. A Hálózathoz történő csatlakozás önkéntes, nem jelent sem anyagi, sem szakmai elköteleződést, és nem jár pénzügyi, vagy jogi szolgáltatásokkal.

3. A Hálózat az intézmények közötti kooperáció létrehozásával az oktatási és kutatási együttműködés erősítését szolgálja a szenior korosztály érdekében. 

4. A Közép-Európai Szenior Egyetemek Hálózata Szövetség fő célkitűzései:
a. az aktív idősödés, az idősek társadalmi és gazdasági aktivitásának előmozdítása,
b. a korbarát szemlélet megerősítése a felsőoktatási intézményekben,
c. a szenior egyetemek oktatási, képzési eszközeinek módszertani fejlesztése, „best practice”-ek, a jó gyakorlatok megosztása, szenior „know how” módszertani fejlesztések,
d. szenior kurzustananyagok fejlesztése, értékalapú, inkluzív ismeretanyag és módszertan kidolgozása,
e. közös szakmai rendezvények megvalósítása, közös célok és értékek artikulációja, 
f. egyetemközi kutatások, innovációk elindítása, az interdiszciplináris szemléletmód erősítése,
g. workshopok, tudományos rendezvények szervezése,
h. a pozitív idősödés, a szeniorok szellemi, fizikai egészségmegőrzésének támogatása,
i. a tudományok, a kultúra, a művészetek együttműködésének elősegítése,
j. az érintett és érdekelt intézmények bevonása,
k. élethosszig tartó tanulás módszertani és tanulástámogatási rendszerének fejlesztése.

5. A Közép-Európai Szenior Egyetemek Hálózata Szövetség fő aktivitásai:
a. tudásmegosztás, információmegosztás, közös platformok kialakítása,
b. szakmai és tudományos konferenciák, fórumok, rendezvények kezdeményezése,
c. good initiative, best practice, networking,
d. csatlakozó partnerek tájékoztatása.
Munkacsoportok:
· Szenior egyetemek és a munkaerőpiac
· Rekreáció 
· A szenior korosztály a tudományos életben 
· Az aktív idősödés tudatos kommunikációja

6. A Szándéknyilatkozat alapító aláírói és a Hálózat felsőoktatási intézményi, valamint a nem felsőoktatási intézmény partner tagjai a szakmai együttműködés jegyében egymással szemben a szakmai és tudományos etika, kölcsönösség és jóhiszeműség általános szabályai szerint járnak el.

7. A Hálózathoz történő csatlakozását bárki, aki egyetért a célkitűzésekkel, írásban későbbi is jelezheti.

8. A Hálózathoz csatlakozó valamennyi partner javaslatokat tehet közös programok, szakmai rendezvények megvalósítására, és vállalhatja ilyen események megszervezését.

9. A Hálózat szakmai programjainak koordinációját a Neumann János Egyetem és a Kecskeméti Kreatív Tudásközpont Közalapítvány vállalja (továbbiakban: koordinációt ellátó szervezetek).
Kapcsolattartó: Molnár Szilárd molnar.szilard@cedrusnetkecskemet.hu 

10. A koordinációt ellátó szervezetek vállalják, hogy a Hálózat célkitűzéseinek megvalósítása érdekében honlapot hoznak létre (https://keszeh.hu/), a honlapon keresztül tájékoztatják a partnereket és a közvéleményt, közös szakmai és tudományos fórumokat kezdeményeznek, és a csatlakozókat a szervezet eredményeiről évente tájékoztatják.

11. A Szándéknyilatkozat aláírói hozzájárulnak ahhoz, hogy nevüket, illetve az általuk képviselt intézmény, szervezet nevét, logóját, elérhetőségét a honlapon és az információs kiadványokban feltüntesse.

12. Jelen Szándéknyilatkozat a Felek aláírásával jön létre és határozatlan időtartamú.

13. A csatlakozók tudomásul veszik, hogy a jelen Szándéknyilatkozat aláírásával létrehozott tagságot annak időbeli hatálya alatt bármely fél felmondhatja, amelyről a koordinációs intézményt értesíti írásban tett nyilatkozattal.

14. A koordinációt végző személyek és szervezetek kijelentik, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló Európai Parlament és a Tanács 2016/679/EU számú rendeletében, valamint az információs önrendelkezési jogról és az információszabadságról szóló 2011. évi CXII. törvény rendelkezéseiben meghatározott személyes adatokat, különleges adatokat a törvényben meghatározott módon kezelik, azokat harmadik fél részére nem teszik hozzáférhetővé, kivéve, ha erre jogszabály alapján kötelesek, továbbá csak a jelen megállapodás teljesítéséhez szükséges mértékben használják fel.

15. A Szándéknyilatkozat aláírói az együttműködéssel kapcsolatban felmerült vitás kérdéseket elsősorban képviselőik útján, tárgyalásos úton kötelesek rendezni. 

16. A Szándéknyilatkozat aláírói a jelen Szándéknyilatkozatban nem szabályozott kérdésekben a mindekor hatályos jogszabályok rendelkezéseit tekintik irányadónak. 

Kelt:

Intézménynév, képviselő neve
aláírás, bélyegző
